CELEX: 52009PC0588
Language: ro
Date: 2009-10-29
Title: Propunere de regulament al Consiliului de modificare a Regulamentului (CE) nr. 1085/2006 al Consiliului din 17 iulie 2006 de instituire a unui instrument de asistenţă pentru preaderare (IPA) EN .

Anunţ juridic important

|

52009PC0588

Propunere de regulament al Consiliului de modificare a Regulamentului (CE) nr. 1085/2006 al Consiliului din 17 iulie 2006 de instituire a unui instrument de asistenţă pentru preaderare (IPA) EN .  /* COM/2009/0588 final - CNS 2009/0163 */  

	[pic] | COMISIA COMUNITĂȚILOR EUROPENE |Bruxelles, 29.10.2009COM(2009)588 final2009/0163 (CNS)Propunere deREGULAMENT AL CONSILIULUIde modificare a Regulamentului (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA)EN.EXPUNERE DE MOTIVECONTEXTLa 16 iulie 2009, Islanda a prezentat Consiliului cererea de aderare la Uniunea Europeană. În cadrul reuniunii sale din 27 iulie 2009, Consiliul Afaceri Generale, având în vedere consensul reînnoit privind extinderea inclus în concluziile Consiliului European din 14-15 decembrie 2006, în special principiul conform căruia fiecare țară solicitantă este evaluată pe baza meritelor proprii, a hotărât să pună în aplicare procedura prevăzută la articolul 49 din Tratatul privind Uniunea Europeană. Prin urmare, Comisia a fost invitată să transmită Consiliului avizul său privind cererea de aderare a Islandei. În așteptarea avizului pe care Comisia urmează să îl prezinte Consiliului, Islanda poate fi considerată țară potențial candidată.Prin urmare, este necesară modificarea Regulamentului (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) ([1]) pentru ca Islanda să poată beneficia de asistența acordată în cadrul IPA pentru țările potențial candidate. Prima modificare este introdusă în anexa II și prevede adăugarea Islandei la lista țărilor potențial candidate. A doua modificare este introdusă la articolul 4. Articolul 4 prevede că, în temeiul regulamentului, asistența se acordă în conformitate cu cadrul general de preaderare definit prin parteneriatele europene și parteneriatele de aderare, ținând seama în mod corespunzător de rapoartele și de documentul de strategie care fac parte din pachetul anual de măsuri ale Comisiei privind extinderea. Având în vedere faptul că parteneriatele europene și de aderare au fost concepute în special pentru ca Balcanii de Vest și Turcia să beneficieze de asistență pentru integrarea în UE și pentru armonizarea acquis-ului și faptul că Islanda face deja parte din Spațiul Economic European, este necesară introducerea unei modificări minore la articolul 4, în special prin adăugarea unui alineat care precizează faptul că Islandei i se acordă sprijin numai în baza rapoartelor și a documentului de strategie care fac parte din pachetul anual de măsuri ale Comisiei privind extinderea. Ca urmare a acestei modificări, în Islanda nu se vor aplica parteneriatele europene și de aderare.Dispoziții în vigoare în domeniul propuneriiRegulamentul (CE) nr. 718/2007 al Comisiei din 12 iunie 2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA) ([2]).Coerența cu celelalte politici și obiective ale UniuniiNu se aplică.CONSULTAREA PăRțILOR INTERESATE, OBțINEREA șI UTILIZAREA EXPERTIZEINu a fost necesară consultarea părților interesate sau recurgerea la expertiză externă.Evaluarea impactuluiNu se aplică.ELEMENTELE JURIDICE ALE PROPUNERIIRezumatul acțiunii propuseTrebuie introdusă o modificare în anexa II la Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) prin adăugarea Islandei la lista țărilor potențial candidate.Temeiul juridicArticolul 181a din Tratatul de instituire a Comunității Europene, coroborat cu articolul 49 din Tratatul privind Uniunea Europeană.Principiul subsidiaritățiiNu se aplică.Principiul proporționalitățiiNu se aplică.Alegerea instrumentelorInstrumentul propus: modificarea regulamentului Consiliului.Alte instrumente nu ar fi adecvate din următorul motiv: un regulament trebuie modificat printr-un alt regulament.IMPLICAțIILE BUGETARENicio implicație bugetară.Informații suplimentareSimplificareNu se aplică.2009/0163 (CNS)Propunere deREGULAMENT AL CONSILIULUIde modificare a Regulamentului (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 181a,având în vedere propunerea Comisiei ([3]),având în vedere avizul Parlamentului European ([4]),având în vedere avizul Comitetului Economic și Social European ([5]),întrucât:1.  Regulamentul (CE) nr. 1085/2006 al Consiliului din 17 iulie 2006 ([6]) de instituire a unui instrument de asistență pentru preaderare oferă țărilor candidate și potențial candidate asistență în vederea alinierii progresive la standardele și la politicile Uniunii Europene, inclusiv la acquis-ul comunitar, dacă este cazul, în vederea aderării.2.  Articolul 49 din Tratatul privind Uniunea Europeană prevede că orice stat european care respectă principiile libertății, democrației, respectării drepturilor omului și a libertăților fundamentale, precum și ale statului de drept, poate solicita să devină membru al Uniunii.3.  În concluziile sale, Consiliul European din 14 decembrie 2006 a prezentat consensul reînnoit privind extinderea, inclusiv principiul potrivit căruia fiecare țară solicitantă este evaluată pe baza meritelor proprii.4.  După ce, la 16 iulie 2009, Islanda și-a depus cererea de aderare la Uniunea Europeană, Consiliul a invitat Comisia să îi prezinte avizul privind cererea de aderare a Islandei. Prin urmare, Islanda poate fi considerată o țară potențial candidată.5.  În temeiul Regulamentului (CE) nr. 1085/2006 al Consiliului, se acordă asistență țărilor potențial candidate și țărilor candidate din Balcanii de Vest și Turciei, inter alia , în conformitate cu parteneriatele europene și de aderare.6.  Islanda este membră a Spațiului Economic European, prin urmare, pentru a se acorda asistență în temeiul Regulamentului (CE) nr. 1085/2006 al Consiliului, se ține seama în mod corespunzător de rapoartele și de documentul de strategie care fac parte din pachetul anual de măsuri ale Comisiei privind extinderea.ADOPTĂ PREZENTUL REGULAMENT:Articolul 1Regulamentul (CE) nr. 1085/2006 se modifică după cum urmează:7.  la articolul 4, se adaugă următorul paragraf:„Pentru Islanda, se acordă asistență în special în conformitate cu rapoartele și cu documentul de strategie care fac parte din pachetul de măsuri privind extinderea.”8.  În anexa II, se adaugă cuvântul „Islanda” după „Bosnia și Herțegovina”.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Olli REHN Membru al Comisiei ([1]) JO L 210, 31.7.2006 , p. 82, rectificare JO L 18, 25.1.2007, p. 11.([2]) JO L 170, 29.6.2007 , p. 1.([3]) JO C […], […], p. […].([4]) JO C […], […], p. […].([5]) JO C […], […], p. […].([6]) JO L 210, 31.7.2006 , p. 82, rectificare JO L 18, 25.1.2007, p. 11.